Georgie Gaskin

Georgie Gaskin, Arthur Gaskin senarrarekin batera, Birmingham Group artista taldearen jatorrizko kideetako bat izan zen, 1890eko hamarkadan (Joseph Southallen inguruan sortu zena eta Edward R. Taylor buru zuen Birminghamgo Arte Eskolan sortutako Arts and Crafts mugimenduarekin harremana zuena).Crawford, Alan (2013-10-03). "Gaskin [née France], Georgie Evelyn Cave (1866–1934)". Oxford Dictionary of National Biography (online ed.). Oxford University Press. doi:10.1093/ref:odnb/66046.


Bizitza
Georgie France Shrewsburyn jaio zen. William Hanmer France eta Frances Emily Cave-Brown-Cave-en alaba nagusiena zen. 

Badirudi, Alemanian ere ikasi zuela nerabe zenean eta Birminghamgo Arte Eskolan (‘Birmingham School of Art’) ere ikasi zuen. Bertan ezagutu zuen Arthur Gaskin ikasle eta irakasle zena. 1894ko martxoaren 21ean ezkondu ziren eta bi alaba izan zituzten Joscelyne (1903an) eta Margaret (1907an). Acocks Greenen (Birmingham) bizi ziren hasieran eta Oltonera, (Solihull) aldatu ziren gero."Arthur Joseph Gaskin". Mapping the Practice and Profession of Sculpture in Britain and Ireland 1851-1951. 1924tik Chipping Campdengo High Street kale nagusira aldatu ziren. Senarraren heriotzaren ostean, 1928an, Georgie Gaskin West Mallingera (Kent) joan zen bizitzera, bere heriotza arte. Senarrarekin batera lurperatua izan zen Chipping Campdengo Saint James elizaren hilerrian.

Lana
Gaskins senar-emazteak Arts and Crafts mugimenduko bitxigile garrantzitsuak ziren Birmingham inguruan.Goring, Elizabeth S (2002). "Suffragette Jewellery in Britain". The Journal of the Decorative Arts Society 1850 - the Present (26): 84–99. JSTOR 41809327. 

Zilar eta esmaltezko lanak eta bitxiak egiten zituzten, baita liburu ilustrazioak ere, bai elkarrekin bai eta bakoitzak bere aldetik.

1899an, elkarrekin bitxiak sortzen hasi ziren “Mr and Mrs Arthur Gaskin” izenarekin. Diseinua Georgie Gaskinena zen eta produkzioan biek hartzen zuten parte Hasieran ez ziren adituak produkzioaren lanketa tekniketan, baina ikasten joan ziren eta beste pertsona batzuekin lan egiten zuten ere, beharrezkoa zenean.

Georgie Gaskinen bitxien diseinuak bilakatzen joan ziren: hasieran nahiko sinpleak ziren, zilarrezko harian kolorezko harriak edota esmalteak zeramatzen; denborarekin, Lehen Mundu Gerraren garaitik, gero eta apaingarri gehiago zeramaten, harribitxiak ere gehituz. 

Hil arte aritu zen bitxiak diseinatzen.

Birminghamgo Museo eta Arte Galeriak mota guztietako Georgie Gaskinen lanen munduko bildumarik zabalena gordetzen du.

Erreferentziak

 Kanpo estekak 

Kategoria:Erresuma Batuko diseinatzaileak
Kategoria:Bitxigileak